己未四月二十二日大雨雹
作者：張耒
朝代：宋

paragraphs: 夜來飛雹驚我眠，大者磊落幾如拳。
起聽但覺屋欲動，簷瓦破墜無復全。
是日晚晴星斗出，鏡靜萬里無雲烟。
乾坤變化竟誰使，造作詭怪須臾間。
鄰家老翁髮已白，云昔見此今十年。
木衰火濫氣浮洩，激此陰沴成冰堅。
儒生臆度知是否，天事誰得窮其源。
屋頭雛鴉失其母，足傷翅折亦可憐。